נעמה שטרית

נעמה שטרית (נולדה ב-15 בינואר 1985) היא שחקנית, מדבבת וזמרת ישראלית.

ביוגרפיה
שטרית נולדה וגדלה בשכונת רמות שבירושלים, בגיל 12 עברה משפחתה עמה להתגורר במודיעין. לה שני אחים גדולים, והיא בת הזקונים של אמה, פנסיונרית של משרד ראש הממשלה, ואביה נהג אוטובוס. היא התחנכה בתיכון עירוני א' שבמודיעין, במגמת תיאטרון. כשהייתה בת 18 שיחקה בתפקיד זוטר בסדרה "צימרים" בערוץ הראשון.

שירתה בצה"ל, בלשכת סגן הרמטכ"ל.

לאחר סיום שירותה הצבאי, השתתפה בסדנת מוזיקה אצל יהושע לימוני. בהמשך, סיימה לימודי משחק בסטודיו לאמנויות התיאטרון מיסודו של יורם לווינשטיין. במהלך לימודיה זכתה במלגות על תחרויות מונולוגים: שתי מלגות מטעם קרן שוסהיים; שתי מלגות בתחרות על שם אורנה בן חורין, שתי מלגות בתחרות על-שם שוש אביגל. בכיתתה למדו בין השאר רות רסיוק ודינה סנדרסון. אחת ההצגות בהן שיחקה במהלך לימודיה הייתה "למה לא באת לפני המלחמה" מאת עינת ברנובסקי, בתפקיד הראשי של אליזבת. עמרי ניצן, מנהלו האמנותי של התיאטרון הקאמרי, צפה בהצגה והזמין את שטרית לשחק בתיאטרון.

 קריירה 
שטרית התפרסמה לראשונה בשנת 2005 כאשר השתתפה בעונה השלישית של תוכנית המציאות המוזיקלית "כוכב נולד" בערוץ 2 של קשת.

 תיאטרון 
ממוזער|נעמה שטרית (מימין) ואביגיל אריאלי בהצגה בבימויו של אורי אומנותי "אבא של עמליה נוסע לאוסטרליה" בתיאטרון חיפה, 2012
נעמה שטרית משחקת בתיאטרון הקאמרי מאז אוגוסט 2010. ההצגה הראשונה בה שיחקה הייתה "אמדאוס". היא גילמה את דמותה של קונסטנצה, אשתו של מוצרט (איתי טיראן), והחליפה בתפקיד את חני פירסטנברג, שעברה להתגורר בארצות הברית. היא המחליפה של דינה סנדרסון בתפקיד תמרה בהצגה "משפחה חמה". שיחקה בתפקיד קלריצ'ה, בתו של פנטלונה, בהצגה "משרתם של שני אדונים" והחליפה בתפקיד את טל בלנקשטיין. היא מחליפה את נטע גרטי בתפקיד אופליה בהצגה "המלט". החליפה את אילנית גרשון במחזמר "כנר על הגג". היא גילמה את תפקיד חוה, בתו של טוביה החולב (נתן דטנר) שמתחתנת עם נוצרי. שיחקה בהצגה "גם הוא באצילים". ב-2019 החלה לשחק במחזה "הריון" מאת עדנה מזי"א ובבמויו של עמרי ניצן בתיאטרון הקאמרי. ב-2022 גילמה את אנטיגונה בהפקת "אדיפוס המלך".

שטרית משחקת בהצגה "גטו" מאת יהושע סובול. היא מגלמת את דמותה של בובת הפיתום, כמחליפתה של חני פירסטנברג, התפקיד הקומי היחיד בהצגה.

במסגרת התיאטרון הקאמרי טסה לשבוע ליפן והשתתפה בסדנה של הבמאי היפני הנודע נינה גאווה.
נעמה שטרית למדה בבית הספר "רימון" (2012-2011), בו זכתה במקום הראשון בתחרות "שירימון", על ביצועה לשיר "הכול עד לכאן", של עמיר בניון. ב-2012 החלה להשתתף בהצגת הילדים "אבא של עמליה נוסע לאוסטרליה", על פי ספרו של אשכול נבו, בבימויו של אורי אומנותי. על תפקידה בהצגה זכתה בפרס השחקנית המצטיינת בפסטיבל חיפה להצגות ילדים 2012.

ב-2014 הייתה מועמדת לפרס התיאטרון הישראלי לשחקנית המבטיחה על תפקידה בהצגה "רומן משפחתי".

 קולנוע וטלוויזיה 
ממוזער|שטרית, 2012
שיחקה בסרטו של שמי זרחין "העולם מצחיק" (2012). היא גילמה את דמותה של צפי, נערה שמנקה את בתיהם של רבים מתושבי העיר ואוספת חומר לסדנת סיפורים בה היא לוקחת חלק, אותה מנהל רוני (יחזקאל לזרוב). היא הייתה מועמדת על תפקידה לפרס אופיר לשחקנית המשנה הטובה ביותר לשנת 2012. שיחקה בסרט הגמר "קרב עיניים" (2012) של אורית פוקס, בוגרת בית הספר סם שפיגל לקולנוע ולטלוויזיה. הסרט זכה בפרסים רבים, בהם פרס התסריט בתחרות הפסטיבל הבינלאומי לסרטי סטודנטים ובמקום הראשון בפסטיבל הגליל. בסרט שיחקו גם נטע שפיגלמן וידידיה ויטל.

הופיעה במופעי מחווה לאיימי ויינהאוס על בימת מועדון הבארבי ועל בימת תיאטרון הבימה שרה בלהקת המוזיקה השחורה, לוסיל. דיבבה לסרטים וסדרות שונים.

ב-2015 החלה לשחק בתפקיד איזבלה, רובוטית שנראית ומתנהגת כילדה רגילה, בסדרה "ג'ינג'י" בערוץ ג'וניור.

ב-2017 שיחקה בסדרה "מתים לרגע" בתפקיד טוהר אלפנדרי, אחותה של שירה.

ב-2020 החלה לדבב את דמותה של אן בסדרת האנימציה "אמפיביה" המשודרת בערוץ דיסני בגרסתו הישראלית.

ב-2022 היא דיבבה את אוד, הדמות הראשית בסרט "פלאמלים", כמו כן החלה לדבב את תומאס בסדרה "קפטן סנטיאגו". בנוסף באותה שנה, שיחקה בסרט הקולנוע לנשים חרדיות "איראן 3" לצדן של שרי גבעתי ושל אביה מלכה.

ב-2023 דיבבה את הדמויות פגי ורנה בהתאמה בסדרה "ברבי: מגע של קסם".

פילמוגרפיה
במה ותיאטרון
 הצגה  מחזאי  תיאטרון  במאי  תפקיד  שנההיי אוון הנסןבנג׳ פאסק וג'סטין פולהתיאטרון הקאמריעמית אפטהזואי מרפי2025רינגוירון אדלשטייןהתיאטרון הקאמריעמית אפטהמיקה גולדמן2025מי שלא נולד - מפסידחנוך לויןהתיאטרון הקאמריטל ברנר2025הקומדיה על שוד הבנקהנרי לואיס, ג'ונתן סאייר והנרי שילדסהתיאטרון הקאמריאמיר י. וולףקפריז קבאיש2024אדיפוסרוברט אייק ע"פ סופוקלסהתיאטרון הקאמריעירד רובינשטייןאנטיגונה2022לילה בפריזהתיאטרון הקאמריגלעד קמחי2021עוץ לי גוץ ליאברהם שלונסקיהתיאטרון הקאמריארז שפרירהחדרונית/בת הטוחן2021כימים אחדיםחנן שניר ודנה ידלין על פי מאיר שלוהתיאטרון הקאמריחנן שניר2021הריוןעדנה מזי"אהתיאטרון הקאמריעמרי ניצןנתי2019הילד חולםחנוך לויןהתיאטרון הקאמרי בשיתוף התיאטרון הלאומי הבימהעמרי ניצןהילד2018ארוחת טעימותשלמה מושקוביץהתיאטרון הקאמרידדי ברוןנטע2016גם הוא באציליםמוליירהתיאטרון הקאמריאודי בן-משהלוסיל2015 בייגלה אלינור אגם בן-דוד (על פי ספר מאת מרגרט ריי) תיאטרון ארצי לילדים ונוער אלינור אגם בן-דוד 2014 מקבת' ויליאם שקספיר התיאטרון הקאמרי עמרי ניצן בתו של מקדאף 2013 קיזוז אילן חצור התיאטרון הקאמרי אלון אופיר שפרה 2013 רומן משפחתי עדנה מזי"א התיאטרון הקאמרי עדנה מזי"א נעמי 2013 שרוליק - אופרת רוק יוני זיכהולץ ושי להב הסטודיו למשחק של יורם לוינשטיין בשיתוף התיאטרון הקאמרי משה קפטן המספרת 2012 אבא של עמליה טס לאוסטרליה ליאור גרטי (על פי אשכול נבו)פסטיבל חיפה להצגות ילדים אורי אומנותי עמליה 2012 כנר על הגג ג'וזף שטיין על פי שלום עליכם התיאטרון הקאמרי משה קפטן חוה משרתם של שני אדונים קרלו גולדוני התיאטרון הקאמרי מוני מושונוב קלריצ'ה 2010 המלט שייקספיר התיאטרון הקאמרי עמרי ניצן אופליה גטו יהושע סובול התיאטרון הקאמרי עמרי ניצן הבובה הרשלה משפחה חמה ענת גוב התיאטרון הקאמרי עדנה מזי"א תמרה זהב טורקי חנן פלד על פי "האוצר" של שלום עליכם התיאטרון הקאמרי משה קפטן אתי אמדאוס פיטר שאפר התיאטרון הקאמרי עמרי ניצן קונסטנצה

 קולנוע וסרטים 
 סרט  במאי  תפקיד  שנה העולם מצחיק שמי זרחין צפי 2012

סדרות וטלוויזיה
 סדרה/תוכנית  ערוץ  במאים  תפקיד  שנהמתים לרגעHOT3יואב פז, דורון פז, רוני ידורטוהר אלפנדרי2017האחיות המוצלחות שליyes Comedyגורי אלפיגל2016 ג'ינג'י yes עדי בנימינוב איזבלה הרובוטית 2015 השועלים yes ירון ארזי, אורן שקדי ואייל דורי אביבית 2010 צימרים ערוץ 1 חיים רינסקי 2003

 קישורים חיצוניים 




 נעמה שטרית - כבר גדולה, באתר התיאטרון הקאמרי


קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:מתחרות כוכב נולד
קטגוריה:שחקניות קולנוע חרדי
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1985
קטגוריה:ישראלים שנולדו ב-1985